Mirzəağa Əliyev - Vikipediya

# Mirzəağa Əliyev

### Vikipediya, açıq ensiklopediya - ویکیپدیا ، آچیق انسایکلوپدیا

MİRZƏAĞA ƏLİYEV
Bismillah (1925) filmindən kadr. Mirzəağa Əliyev Molla Mirzə Əbdürrəhim rolunda.
Tam Adı | Mirzəağa Əli oğlu Əliyev
Doğum Tarixi | 1883
Doğum Yeri | Bakı, Hövsan
Ölüm Tarixi | 25 Oktyabr, 1954
Ölüm Yeri | Bakı

IMDB səhifəsi

Mirzəağa Əli oğlu Əliyev. (1883, Bakı, Hövsan-25 Oktyabr, 1954, Bakı). Aktyor.

## [redaktə / تحریر] Adlar və Mükafatlar

1. SSRİ Dövlət Mükafatı Laureatı (1943, 1948)
2. SSRİ Xalq Artisti (1949)
3. "Qırmızı Əmək Bayrağı" Ordeni

## [redaktə / تحریر] Həyatı

Kəndli ailəsində doğulmuşdur. İlk təhsilini mollaxanada almış, Bakıda rus-müsəlman məktəbini bitirmişdir. İlk dəfə 1901-ci ildə Şahmar bəy ("Müsibəti Fəxrəddin", Nəcəf bəy Vəzirov) rolunda çıxmışdır. Azərbaycan teatr xadimlərindən Nəcəf bəy Vəzirov və Cahangir Zeynalov onun aktyor kimi yetişməsinə təsir göstərmişdir. Mirzəağa Əliyev 1906-1907-ci illərdə "Həmiyyət" teatr truppasının rəhbəri və aktyoru olmuşdur. Bu truppa, əsasən, fəhlə rayonlarında tamaşalar verirdi. 1907-1912-ci illərdə "Nicat" cəmiyyətinin teatr truppasında çıxış etmişdir. 1912-ci ildə mütərəqqi ictimai fəaliyyətinə görə Həştərxana sürgün edilmişdir. 1912-1916-cı illərdə Volqaboyu şəhərlərində, Tiflisdə, Erivanda, İran və Türkiyənin bir sıra şəhərlərində tamaşalar vermişdi. 1916-cı ildə Bakıda tamaşaya qoyulmuş "Ölülər" (Cəlil Məmmədquluzadə) komediyasındakı İsgəndər rolu onun yaratdığı klassik obrazlar silsiləsinə daxildir.

Azərbaycan sovetləşəndən sonra M. Əliyev Bakı Azad Tənqid Təbliğ Teatrının təşkilatçısı olmuş, burada aktual mövzulu kupletlərdə çıxış etmişdir. 1924-cü ildən ömrünün sonuna qədər Azərbaycan Dövlət Dram Teatrında çalışmış, Azərbaycan səhnə realizmi ənənələrini davam etdirmişdir. Mirzəağa Əliyev fitri komediya istedadına, milli koloritə, ifadəli yumor boyaları və zəngin səhnə nüanslarına malik aktyor idi.

M. Əliyev kino aktyoru kimi də məşhur olmuş, "Bismillah", "Hacı Qara", "Məhəbbət Oyunu", "Almaz", "Bakının İşıqları" və s. filmlərdə çəkilmişdir.

## [redaktə / تحریر] Filmoqrafiya

### [redaktə / تحریر] Çəkildiyi Filmlər

1. Arşın Mal Alan (1917)-Süleyman bəy (Tammetrajlı Bədii Film)
2. Bismillah (1925)-Molla Mirzə Əbdürrəhim (Tammetrajlı Bədii Film)
3. Müxtəlif Sahillərdə (1926)-Amerikan Fəhləsi (Tammetrajlı Bədii Film)
4. Hacı Qara (1929)-Hacı Qara (Tammetrajlı Bədii Film)
5. Məhəbbət Oyunu (1935)-VVAQ müdiri (Tammetrajlı Bədii Film)

## [redaktə / تحریر] Həmçinin Bax

- Azərbaycan Kinosu

## [redaktə / تحریر] Xarici Keçidlər

- M.A. Aliyev-IMDB

Retrieved from "http://az.wikipedia.org../../../m/i/r/Mirz%C9%99a%C4%9Fa_%C6%8Fliyev_2db8.html"

Kateqoriyalar: Aktyorlar | Kino Təqvimi-Oktyabr-Doğulanlar və Vəfat edənlər | 1883-Doğulanlar və Vəfat edənlər | 1954-Doğulanlar və Vəfat edənlər | Bakıda Doğulanlar və Vəfat edənlər | Xalq Artistləri | Dövlət Mükafatı Laureatları | "Qırmızı Əmək Bayrağı" Ordeni alanlar

##### Views

- Məqalə / مقاله
- Müzakirə / مذاکره
- Hal-hazırkı versiya

##### Axtar